b'\n_START_ARTICLE_\nBiologija\n_START_SECTION_\nEnergija\n_START_PARAGRAPH_\nPre\xc5\xbeivetje \xc5\xbeivega organizma je odvisno od neprestanega vnosa energije. Kemijske reakcije, ki so odgovorne za njeno delovanje, so naravnane za pridobivanje in pretvarjanje energije iz snovi (hrane). Na ta na\xc4\x8din pomagajo pri nastajanju novih celic in pri njihovem vzdr\xc5\xbeevanju. V tem procesu imajo molekule kemijskih snovi, ki sestavljajo hrano dvojno vlogo; prvi\xc4\x8d, vsebujejo energijo, ki se lahko pretvori za biolo\xc5\xa1ko kemijsko reakcijo; drugi\xc4\x8d, razvijajo nove molekularne strukture sestavljene iz biomolekul.\n_START_SECTION_\nSorodne panoge\n_START_PARAGRAPH_\nMedicina -- Medicinska antropologija -- Fizi\xc4\x8dna antropologija -- Veterina -- Agronomija -- \xc5\xbdivinoreja -- Gozdarstvo - Biotehnologija\n_START_SECTION_\nPredstavniki in zgodovina\n_START_PARAGRAPH_\nSlavni biologi -- Zgodovina biologije -- Nobelova nagrada za fiziologijo ali medicino -- \xc4\x8casovna preglednica biologije in organske kemije\n_START_SECTION_\nBiologija in evolucija\n_START_PARAGRAPH_\nEden od osrednjih konceptov biologije je, da se je vse \xc5\xbeivljenje razvilo iz istih skupnih virov in se postopoma razvijalo v procesu evolucije. Prvi, ki je jasno formuliral to zamisel, je bil Charles Darwin, ki je za evolucijski mehanizem predlagal naravno selekcijo. Evolucijsko zgodovino vrste (ter s tem tudi vrst, iz katerih se je razvila) preu\xc4\x8duje filogenija. Ta si pri pridobivanju podatkov pomaga z razli\xc4\x8dnimi prijemi. Eden od njih so primerjave zaporedij DNA, kjer sodeluje z molekularno biologijo in genomiko, po drugi pa s primerjavo fosilov in drugih ostankov izumrlih organizmov, s katerimi se ukvarja paleontologija. Biologi analizirajo in urejajo evolucijske odnose z razli\xc4\x8dnimi postopki, kot so filogenetika, fenetika in kladistika. Prelomnice v razvoju \xc5\xbeivljenja, kot jih razume dana\xc5\xa1nja biologija, so zbrane v preglednici\xc2\xa0\xc2\xbbPregled evolucijskega razvoja\xc2\xab.'